KLASA: 400-05/24-01/01

URBROJ: 2157-3-6-01-24-1

Lovran, 26. siječnja 2024.

**MINISTARSTVO GOSPODARSTVA**

**I ODRŽIVOG RAZVOJA**

Radnička cesta 80

**10 000 ZAGREB**

 **Predmet: Bilješke uz izvještaj o prihodima i rashodima, primicima i izdacima za**

 **razdoblje od 01.01.2023. do 31.12.2023. godine**

Javna ustanova Park prirode Učka proračunski je korisnik Državnog proračuna, razdjel 077 – Ministarstvo gospodarstva i održivog razvoja, glava Nacionalni parkovi i parkovi prirode te se kao proračunski korisnik vodi pod RKP-om 25925. S danom 31.12.2023. godine ima 17 zaposlenih čije se plaće osiguravaju iz državnog proračuna. Javna ustanova Park prirode Učka posluje preko dva žiro-računa otvorena kod Privredne banke Zagreb IBAN broj HR1523400091117042647 i HR7023400091510224173.

Sukladno članku 14. i 16. Pravilnika o financijskom izvještavanju u proračunskom računovodstvu (N.N. 37/22) dostavljamo vam kratku bilješku uz izvještaj po sljedećim točkama:

1. **PRIHODI POSLOVANJA**
2. **RASHODI POSLOVANJA**
3. **RASHODI ZA NABAVU NEFINANCIJSKE IMOVINE**
4. **ZAKLJUČAK**
5. **PRIHODI POSLOVANJA (ŠIFRA 6)**

Ostvareni prihodi poslovanja za razdoblje od 01.01.2023. – 31.12.2023. godine iznose 832.106,79 €, a ostvareni prihodi poslovanja u istom razdoblju za 2022. godinu iznosili su 685.057,69 € (index 121,5). U razdoblju od 01.01.2023. – 31.12.2023. godine evidentan je veći priljev sredstava u iznosu od 147.049,10 € u odnosu na isto razdoblje u 2022. godini.

Promatrajući strukturu ostvarenja prihoda za izvještajno razdoblje u 2023. godini u odnosu na isto izvještajno razdoblje u 2022. godini odstupanja su utvrđena na sljedećim šiframa:

Povećanje prihoda je vidljivo na šifri 63 (index 172,3) – veza šifra 634 i 639 – u 2023. godini dobiveno je više sredstava od subjekata unutar općeg proračuna (kapitalne pomoći od izvanproračunskih korisnika kao i sredstava temeljem prijenosa između proračunskih korisnika istog proračuna – Zajednička sredstva Parkova) u odnosu na 2022. godinu. odnosno dobiveno je više sredstva za prijavljene projekte obnove infrastrukture koji su sufinancirani od strane Fonda za zaštitu okoliša i Zajedničkih sredstava parkova Hrvatske. Ujedno je na istoj šifri došlo i do smanjenja prihoda uslijed završetka Interreg projekata Kaštelir u kojemu je Ustanova bila partner - veza šifra 632 (tekuće pomoći od međunarodnih organizacija). Isto tako, u istom prošlogodišnjem izvještajnom razdoblju uplaćeno je manje sredstva od strane organizacije DIMFE - Donor's Initiative for Mediterranean Freshwater Ecosystems (Fondacija princa Alberta II od Monaka) za projekt „Still Water Revival - Restoring and conserving still water ecosystems of Mediterranean karst mountains”, a u kojem sudjelujemo kao partneri sa Udrugom BIOM, nego što je to slučaj u ovogodišnjem izvještajnom razdoblju, a sukladno dinamici realizacije navedenog projekta.

Povećanje prihoda ostvareno je i na šifri 64 (index 6.156,2) – veza šifra 641 (prihodi od financijske imovine) – došlo je do povećanja prihoda od kamata na depozite po viđenju uslijed povećanja kamatnih stopa od strane poslovne banke.

Povećanje prihoda je vidljivo na šifri 65 (index 104,3), šifri 66 (index 112,9) te šifri 67 (index 120,1) - u 2023. godini ostvareno je više vlastitih prihoda Ustanove od prodaje robe i pružanja usluga, prodanih ulaznica u Centar za posjetitelje Poklon te prihoda od naknade šteta na osnovu osiguranja. Isto tako dobiveno je više sredstava od nadležnog ministarstva (nadležnog proračuna).

1. **RASHODI POSLOVANJA (ŠIFRA 3)**

Ostvareni rashodi poslovanja za razdoblje od 01.01.2023. – 31.09.2023. godine iznose 704.236,36 €, a ostvareni rashodi poslovanja u istom razdoblju za 2022. godinu iznosili su 571.953,35 € (index 123,1). U razdoblju od 01.01.2023. – 31.12.2023. godine utrošeno je više sredstava u iznosu od 132.283,01 € u odnosu na isto razdoblje u 2022. godini.

Promatrajući strukturu ostvarenih rashoda poslovanja za izvještajno razdoblje, u 2023. godini u odnosu na isto izvještajno razdoblje za 2022. godinu, odstupanja su utvrđena na sljedećim šiframa:

Šifra 31 (index 126,9) - veza šifra 311, 312 i 313 - utrošeno je više sredstava za plaće i ostale rashode za zaposlene (otpremnina, regres, božićnica, dar za djecu i jubilarne nagrade). Razlog je zapošljavanje novih djelatnika, povećanje osnovice za izračun plaće i povećanje iznosa regresa, božićnice, a sukladno Temeljenom kolektivnim ugovorom za službenike i namještenike u javnim službama te odlaskom djelatnika u mirovinu, kao i isplate jubilarnih nagrada za dvoje djelatnika te isplate pomoći za rođenje djeteta, također za dva djelatnika. Isto tako do povećanja je došlo zbog odluke o isplati privremenog dodatka na plaću državnim službenicima i namještenicima te službenicima i namještenicima u javnim službama.

Šifra 32 (index 120,1) - veza šifra 321 (index 91,0) - utrošeno je više sredstava za naknade troškova djelatnika (naknade za prijevoz uslijed povećanja broja zaposlenih, dok je istovremeno utrošeno manje sredstava na službena putovanja te na stručno usavršavanje zaposlenika.

Smanjenje rashoda na šifri 322 (index 92,3) – odnosi se na manje utrošena sredstva za uredski materijal i ostale materijalne rashode, energiju uslijed Uredbe Vlade RH o ograničavanju najviše cijene energenata, te je utrošeno manje sredstava na materijal za tekuće i investicijsko održavanje kao i na sitan inventar i autogume, dok je istodobno došlo do povećanja utrošenih sredstava na materijal i sirovine odnosno na nabavljenu i realiziranu prodaju robe za daljnju prodaju (suveniri) te na službenu, radnu i zaštitnu odjeću i obuću za djelatnike.

Na šifri 323 (index 142,4) došlo je do povećanja troškova za usluge prijevoza za dostavu hrane za hranilište za supove, usluge tekućeg i investicijskog održavanja prijevoznih sredstava, građevinskih objekata te ostale opreme kao i računalne usluge uslijed obveza dodatne zaštite servera te na uslugama promidžbe i informiranja (organizacija manifestacije Učkarski samanj te promocija Parka prirode Učka općenito). Na ostalim uslugama kao što su intelektualne usluge također je došlo do povećanja uslijed većih izdataka za edukativni i glazbeni program na manifestaciji Učkarski samanj kao i zbog potrebe izrade fotografija i ilustracija za edukativno-interpretacijske tabele na poučnim stazama, dizajna za promidžbene materijale, ugovaranje vanjskog suradnika za zaštitu na radu te na stavci ostalih usluga uslijed povećanja minimalne plaće odnosno troškova vanjskog servisa za čišćenje kao i stavci komunalnih usluga uslijed povećanja cijene pražnjenja septičke jame obzirom da još uvijek nije realiziran projekt javne komunalne infrastrukture od strane jedinice lokalne samouprave. Do povećanja je došlo i zbog utroška na zdravstvene i veterinarske usluge odnosno zbog obveznih i preventivnih zdravstvenih pregleda djelatnika, a sukladno Temeljnom kolektivnom ugovoru za službenike i namještenike u javnim službama.

Na šifri 329 (index 145,2) došlo je do povećanja troškova za rad predstavnika Upravnog vijeća obzirom je bilo više sjednica te zbog Odluke nadležnog ministarstva o visini naknade za rad predsjednika i članova upravnih vijeća javnih ustanova za upravljanje nacionalnim parkovima i parkovima prirode koja je stupila na snagu 01.08.2023. godine a kojom se povisuju naknade za rad članova vijeća, te se propisuje novi način obračuna (mjesečna naknada) i na premijama za osiguranje imovine i djelatnika (osiguranje novoizgrađenih objekata od požara i ostalih vremenskih nepogoda kao i opreme od loma, krađe i slično).

Šifra 34 (index 122,6) - veza šifra 343 – utrošeno je više sredstava na bankarske usluge i usluge platnog prometa uslijed povećanja transakcija na žiro računu (kartično plaćanje te veći gotovinski promet).

1. **RASHODI ZA NABAVU NEFINANCIJSKE IMOVINE (ŠIFRA 4)**

Ostvareni rashodi za nabavu nefinancijske imovine za razdoblje od 01.01.2023. – 31.12.2023. godine iznose 105.273,10 €, a u istom izvještajnom razdoblju za 2022. godinu isti su iznosili 63.117,14 € (index 166,8).

Promatrajući strukturu ostvarenih rashoda za nabavu nefinancijske imovine za izvještajno razdoblje, u 2023. godini u odnosu na isto izvještajno razdoblje za 2022. godinu, odstupanja su utvrđena na sljedećim šiframa:

Šifra 42 (index 166,8) – veza šifra 422 – utrošena sredstva se odnose na nabavu novih računala i uredskog namještaja za novozaposlene djelatnike kao i na proširenje fiksne telefonije unutar Centra za posjetitelje Poklon. Isto tako, povećanje se odnosi na nabavu opreme za ostale namjene odnosno na nabavu nove parkovne infrastrukture (poučne ploče za edukativne i interpretacijske staze, drvene stolove i klupe na istima, obnovu drvenih korita na odmorištu Korita kao i na opremu za potrebe manifestacije Božićna bajka u Parku prirode Učka).

1. **ZAKLJUČAK**

U razdoblju od 01.01.2023. – 31.12.2023. godine ukupni ostvareni prihod (šifra X678) iznosi 832.106,79 €, a ukupni ostvareni rashod (šifra Y345) iznosi 809.509,46 € iz čega proizlazi višak prihoda i primitaka u iznosu od 22.597,33 € (šifra X005) koji se odnosi na više ostvarenih vlastitih prihoda od prodaje robe i prihodi od usluga (izvor 31) kao i prihoda od prodaje ulaznica odnosno sufinanciranja cijene usluge, participacije i slično (izvor 43).

Višak prihoda i primitaka koji su preneseni iz prethodne godine iznosi 260.671,88 € te višak prihoda i primitaka koji je raspoloživ u sljedećem razdoblju iznosi 283.269,21 €, a odnosi se na vlastita sredstva, prihode od prodaje ulaznica, povrat PDV-a te na zalihu robe kao i na sredstva uplaćena od strane DIMFE - Donor's Initiative for Mediterranean Freshwater Ecosystems (Fondacija princa Alberta II od Monaka). Isti će biti utrošeni na sufinanciranje novih projekata tijekom 2024. godine kao i na projekt „Still Water Revival - Restoring and conserving still water ecosystems of Mediterranean karst mountains”,

na realizaciju projekata Znanost na Poklonu, tradicionalnih manifestacija (Učkarski samanj i Božićna bajka u Parku prirode Učka) koje promoviraju prirodnu i kulturnu baštinu područja Učke i Ćićarije kao i domaće autohtone i tradicijske proizvode, edukativne materijale te na ostale tekuće troškove.

 V.D. RAVNATELJA

 Žarko Erceg, dipl.ing.univ.spec.oec.

U privitku:

* + 1. Izvješće o prihodima i rashodima, primicima i izdacima za razdoblje od 01.01.2023. do 31.12.2023. godine.

 Dostaviti:

1. Naslovu
2. Pismohrana – ovdje

KLASA: 400-07/24-01/01

URBROJ: 2157-3-6-01-24-1

Lovran, 26. siječnja 2024.

**MINISTARSTVO GOSPODARSTVA**

**I ODRŽIVOG RAZVOJA**

 Radnička cesta 80

**10 000 ZAGREB**

**Predmet: Bilješke uz bilancu na datum 31. prosinca 2023. godine**

Sukladno članku 14. i 15. Pravilnika o financijskom izvještavanju u proračunskom računovodstvu (N.N. 37/22) dostavljamo bilješke uz bilancu na datum 31. prosinca 2023. godine.

Vrijednost aktive i pasive na dan 1. siječnja 2023. godine – šifra B001 iznosi 4.419.447,69 €, a na dan 31. prosinca 2023. godine iznosi 4.114.350,31 € (index 93,1).

Javna ustanova Park prirode Učka uz Bilancu ne prilaže definirane tablice koje su sastavni dio bilješki jer nije imala poslovne događaje i transakcije koje se traže u tablicama.

 V.D. RAVNATELJA

 Žarko Erceg, dipl.ing.univ.spec.oec.

U privitku:

1. Bilanca na datum 31. prosinca 2023. godine

Dostaviti:

1. Naslovu

2. Pismohrana - ovdje

KLASA: 400-05/24-01/01

URBROJ: 2157-3-6-01-24-2

Lovran, 26. siječnja 2024.

**MINISTASTVO GOSPODARSTVA**

**I ODRŽIVOG RAZVOJA**

Radnička cesta 80

**10 000 ZAGREB**

**Predmet: Izvještaj o promjenama u vrijednosti i obujmu imovine i obveza za razdoblje od**

 **01.01.2023. do 31.12.2023. godine**

Sukladno članku 14. i 17. Pravilnika o financijskom izvještavanju u proračunskom računovodstvu (N.N. 37/22) dostavljamo bilješku uz izvještaj.

U 2023. godini Javna ustanova Park prirode Učka nije imala promjene u vrijednosti i obujmu imovine.

 V.D. RAVNATELJA

 Žarko Erceg, dipl.ing.univ.spec.oec.

U privitku:

1. Izvještaj o promjenama u vrijednosti i obujmu imovine i obveza

Dostaviti:

1. Naslovu

2. Pismohrana - ovdje

KLASA: 400-03/24-01/01

URBROJ: 2157-3-6-01-24-1

Lovran, 26. siječnja 2024.

**MINISTARSTVO GOSPODARSTVA**

**I ODRŽIVOG RAZVOJA**

 Radnička cesta 80

**10 000 ZAGREB**

**Predmet: Bilješke uz Izvještaj o obvezama za razdoblje od 01.01.2023. – 31.12.2023. godine**

Sukladno članku 14. i 18. Pravilnika o financijskom izvještavanju u proračunskom računovodstvu (N.N. 37/22) dostavljamo bilješke uz izvještaj o obvezama za razdoblje od 01.01.2023. – 31.12.2023. godine.

Javna ustanova Park prirode Učka na dan 31.12.2023. odnosno na kraju izvještajnog razdoblja nema dospjelih obveza kao ni prekoračenja rokova plaćanja istih.

 V.D. RAVNATELJA

 Žarko Erceg, dipl.ing.univ.spec.oec.

U privitku:

1. Izvještaj o obvezama za razdoblje od 01.01.2023. – 31.12.2023. godine

Dostaviti:

1. Naslovu
2. Pismohrana – ovdje